Huset var fuldstændig overtændt da brandvæsenet nåede frem til adressen på Refstorpvej ved Hurup. Heldigvis var familien, der bor i huset ikke hjemme. Det var deres dyr til gengæld, oplyser Jørgen Bjerre, indsatsleder ved Thisted Kommune. Tre heste og fem hunde omkom, mens det lykkedes at redde tre voksne hunde og tre hvalpe. Den ene af de tre hunde slap selv ud gennem et knust vindue.
Tre heste og flere hunde mistede livet, da et nedlagt landbrug ved Hurup udbrændte onsdag formiddag.